《凤凰台上忆吹箫 秋夜同人集循陔山房听弦索有感》
清代·姚燮

虾箔回钩，螺屏袅钿，凄凉酒醒今宵。漫红儿遗谱，搯到弦幺。

侬是飘零白石，闻欢语、转易愁撩。开门望，阑干北斗，绳雁天遥。

遥遥。不知几里，但江上山青，万叠横潮。问玉人今日，那处吹箫。

还恐旧时团扇，秋风起、一样萤飘。看杨柳，三十六湾，损尽春腰。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。